62017TJ0242_INF
Unionin yleisen tuomioistuimen tuomio (ensimmäinen jaosto) 19.10.2022 – SC vastaan Eulex Kosovo
(asia T-242/17 RENV)
(Välityslauseke – Yhteinen ulko- ja turvallisuuspolitiikka – Euroopan unionin kansainvälisten operaatioiden kansainvälinen siviilihenkilöstö – Perättäiset määräaikaiset palvelussopimukset – Sisäinen kilpailu – Määräaikaisen työsopimuksen uusimatta jättäminen – Sopimussuhteeseen perustuva vastuu – Sopimussuhteen ulkopuolinen vastuu – Vahingonkorvauskanne – Tuomioistuimen toimivalta – Käsiteltäväksi ottaminen – Yksipuolisella tuomiolla ratkaistavan asian käsittely)
1.
Yhteinen ulko- ja turvallisuuspolitiikka – Euroopan unionin siviilioperaatiot – Henkilöstö – Kansainvälinen siviilihenkilöstö – Vahingonkorvauskanne – Unionin tuomioistuinten toimivalta – Työntekijä, joka on otettu palvelukseen peräkkäisillä määräaikaisilla työsopimuksilla – Ensimmäiset työsopimukset, joissa toimivalta annetaan yhden jäsenvaltion tuomioistuimille – Viimeiset työsopimukset, jotka sisältävät oikeuspaikkalausekkeen, jossa toimivalta annetaan Euroopan unionin tuomioistuimelle – Oikeuspaikkalausekkeen soveltamisala – Kanne, jossa vaaditaan sellaisen päätöksen toteamista lainvastaiseksi, jossa jätetään hyväksymättä tällaisen henkilön hakemus sisäisen kilpailun päätteeksi ja hänen viimeisimmän työsopimuksensa uusimatta jättämistä koskevan päätöksen tekemisen jälkeen – Kuuluminen oikeuspaikkalausekkeen soveltamisalaan
(SEUT 268 ja SEUT 272 artikla)
(ks. 42–45 ja 47 kohta)
2.
Yhteinen ulko- ja turvallisuuspolitiikka – Euroopan unionin siviilioperaatiot – Henkilöstö – Kansainvälinen siviilihenkilöstö – Vahingonkorvauskanne – Työntekijä, joka on otettu palvelukseen peräkkäisillä määräaikaisilla työsopimuksilla – Päätös olla hyväksymättä tämän viimeksi mainitun hakemusta sisäisessä kilpailussa ja päätös olla uusimatta hänen viimeisintä työsopimustaan – Asiayhteys, jonka vuoksi ilmeiseltä vaikuttava puolueellisuus tai eturistiriita on perusteltu – Korvaus aiheutuneesta aineellisesta vahingosta
(SEUT 268 ja SEUT 272 artikla)
(ks. 60–68 kohta)
Ratkaisu
1)
Eulex Kosovo velvoitetaan maksamaan SC:lle aiheutuneesta aineellisesta vahingosta korvaus, joka vastaa määrältään 19 kuukauden bruttopalkkaa, johon on lisättävä päivärahat ja palkankorotus, jotka vastaavat tapausta, jossa viimeisin työsopimus olisi uusittu 14.6.2018 asti sekä korvaus henkisestä kärsimyksestä, jonka kohtuulliseksi määräksi arvioidaan 50000 euroa.
2)
Eulex Kosovo velvoitetaan korvaamaan tämän menettelyn sekä asian C-730/18 P ja asian T-242/17 oikeudenkäyntikulut.